Mera naam hai Barry Allen aur
main dunya ka taiz tareen insaan hoon.
Dunya ke liye main aik maamooli forensic scientist hoon,
lekin chhup ke, apne S.T.A.R. Labs wale doston ki madad se
main jurm se larta hun aur apne jaise doosre meta-humans ko dhoondta hoon,
Maine us aadmi ko dhoond liya jisne meri maa ka qatl kiya tha,
lekin yeh karne main mainay hamari dunya ko naye khatre main daal diya,
aur ek main hi hoon itna taiz jo unko rok sakta hai.
Main hoon Flash.
Flash mein ab tak.
Tumne mujhe koi code name kyun naheen diya?
Tumhein kya lagta hai mera naam kya hona chahyye?
Golden Glider.
Bohot khoobsurat, Cisco.
Tumne mujhe maara kyun naheen?
Samajhlo ehsaan hai ye ek.
Mera naam hai Jay Garrick.
Jahan se main aaya hoon, wahan main chhalawa tha.
Jab tumne Central City ke upar Singularity banayi,
tab tumne do alag alag jahaanon ke beech mein ek rasta kholdiya.
Kisi tarhan se main tumhari dunya mein aagaya.
Ye bas ek rasta tha. Aise 52 aur hain.
Lekin sabse ziada ehem rasta lagraha hai
idhar hi hai, S.T.A.R. Labs mein.
Haan, Iris. Kya hua?
Barry, tumhari madad chahyye, abhi.
- Goliyon ki awaaz thi? - Haan.
Main Baldwin Tower par hoon! Nikalne ka rasta naheen milraha!
Khirki...khirki hai udhar?
Idhar!
Haan, aage.
Acha, main khirki ke paas hoon. Ab?
Theek hai, ab tumhein koodna hoga
Kya? Pagal ho Barry? Bilkul naheen!
Iris! Mujh pe yaqeen hai?
Haan, hai.
Theek hai, phir khoodo.
Main ye karsakti hoon. Main ye karsakti hoon.
- Acha. Tum theek ho? - Haan.
Acha, ruko... upar kitne log hain.
Do hain. Donon ke paas bandookein hain.
Acha.
Jab tak police aayegi, ye sote rahenge.
Toh tum soch kya rahi thi?
Mujhe ek real estate ke fraud ke baare mein pata chala tha.
Matlab ye ghunde, logon ko zabardasti nikaalrahe the gharon se
aur ghar torr rahe the.
Dekho, koi khabar tumhari zindagi se ziada ehem naheen.
Aane ka shukriya!
Mujhse sabar naheen horaha ke main likhna shru karoon.
Bohot khoob, haina?
Abhi bhi yaqeen naheen aaraha uspe jo main dekhraha hoon.
52 raste hain Central City mein, aur sabse bara
hamare taekhaane mein hai.
- Hamein isko naam dena hoga. - Ye ek paaltu jaanwar naheen, Cisco.
Naheen, ye ek wormhole hai.
Professor Stein, ye aap kya karrahe hain?
Aapka blood pressure 147 bata 82 hai!
Aap phir behosh hosakte hain.
Meri umar ke hisaab se theek hai.
Khaer, mere paas kuch ideas hain.
Dr. Snow, main kuch raaye dena chahta hoon.
Aur main sunna chahta hoon.
Ye bas ek rasta naheen. Ye mere ghar ka rasta hai.
Earth 2, tumhara ghar.
Jay, tumhein waqai lagta hai ham ise ek bridge
ki tarhan istemaal karsakte hain? Donon dunyaon ke beech mein.
Zoom istemaal karta hai. Ham kyun naheen karsakte?
Lekin hamein pata naheen kaise.
Jo bhi andar daalte hain wapas ajata hai.
Agar Zoom yahan se log laraha hai
Earth Two se, toh hosakta hai ye kaam sirf ek chhalawa karsakta hai.
- Ye naheen... - Haan, ye karega.
Shayad meri itni raftaar naheen.
Mujhe naheen lagta ke sirf
raftaar ka masla hai, Barry.
Hosakta hai ye raste ke hamwar
- ya na hamwar hone ka masla bhi ho. - Theek baat.
Hamein is raste ko ek darwaza samajhna hoga,
jo Earth 2 ki taraf khulta hai, aur wahan ek aur darwaza hai.
Beech mein ek gali hai,
lekin woh gali baar baar tabdeel horahi hai.
Bann aur bigar rahi hai.
Aur uske saath saath darwaze bhi hil rahe hain.
Toh raste ko theek karne ke liye, gali theek karni hogi.
Aur phir main usmen chhalang laga sakta hoon.
Haan, bilkul top ki tarhan kaam karega.
Ek raftaar waali top.
Hamein ziada saath rehna chahyye.
Theek hai, aaj aur koi tests naheen honge.
Sab yahan se jaarahe hain abhi, main bhi.
Jawaani ka tohfa qubool karo,
aur main apni neend qubool karta hoon.
Clarissa aarahi hai mujhe pick karne.
Joseph.
Tumne apni shaadi ki angoothi pehni hui hai.
Talaaq shuda utaarte hain. Bewa naheen.
Main chahta hoon ke tum ye shaher chorrdo.
Aur tumhein laga tum mujhe apni beti se door jaane ke
paise doge?
Pichhli baar, tum muft mein chali gayi thi.
Koi bhi raqam mujhe Iris se door naheen rakh sakti.
20 saal hogaye hain, Francine.
Tum ab kyun aayi ho?
Main ab badal chuki hoon.
Main ab tayyar hoon.
Naheen. Ab bohot der hochuki hai.
Iris theek hai tumhare bagher.
Tumne...
Tumne bohot acha kiya hai, Joe.
Itna main bhi naheen karsakti thi
lekin is waqt, use uski maa ko zaroorat hai.
Jisko aap chahte hain usko kho kar
theek hojana bas kuch maheenon ki baat naheen.
Aur main ye samajhti hoon.
Waqai?
Tumhare paas 48 ghante hain Central City ke liye.
Main kaheen naheen jarahi.
Hey.
Hey! Flash!
Kya?
Jo drinks ye log aaj serve karrahe hain
unka naam Flash hai.
Ek coffee, aur uspe ek chhatank espresso.
Aur aap poore din daurte rahenge.
Haan lekin tum ye wali hi lelo.
Woh...mere doston ne ye wali order ki.
Mujhe pata naheen tha...
tum jashan manane ke liye hogi idhar?
Pata naheen, kya hona chahyye?
Ya naheen, rehne do.
Mujhe office wapas jaana hai.
- Theek hai. - Lekin acha laga tumse milke.
- Haan, acha laga milke. - Chalo, bye.
Bye, Patty.
Theek hai, chaar Flash.
Sambhaal ke, ismein coffee ziada hai zara.
Pehle mere naam pe ek din. Aur ab coffee.
Jo, jo cheezein tum karte ho, is jagah ko theek karna,
logon ko bachana, har koi sararaha hai, theek?
- Chalo, ye jaam iske naam. - Haan.
Tum logon ko lagta hai Professor Stein theek hain, haina?
Mera matlab, agar kuch hoga toh Clarissa call karengi.
- Haan. - Theek hai.
Main call karke poochleti hoon.
Bas abhi aayi.
Lagta naheen call theek tarhan hogi.
Jawaan khatoon,
ye baar baar aana aapka...
jo jald sehat yaabi honi chahyye.
Oh, maaf karna.
Maaf karne ki zaroorat naheen.
Tum mujh se kabhi bhi takra sakte ho, Cisco.
Lisa Snart.
Kya tum phir dhoka dene aayi ho,
ya tum aur tumhara bhai ab coffee shops mein hote hain?
Hamein tumhari madad chahyye.
Khwab hain tumhare, thandi behen. Pata hai main Flash ko bulasakta hoon.
Woh idhar 2... naheen 1 second mein ajayega.
Bulaao.
Haan, haan. Bulata hoon.
Tum waqai chahti ho main Flash ko bulaaun?
Mujhe uski bhi madad chahyye.
Mere bhai ko aghwa karliya hai.
Acha, tum samajh rahi ho ham maanlenge
ke Captain Cold ko aghwa karliya gaya hai?
Maine apni aankhon se dekha.
Kal raat, Lenny, main aur Mick
Central City Racetrack ka cashier loot rahe the.
Kya tumhare khandaan ko takleef hoti
agar na looto toh?
Chori poori hi naheen hui.
Jab maine aur Mick ne side ka darwaza jala diya,
aur peeche dekha toh Lenny ko koi van mein daal raha tha.
Tumne aur Mick ne peecha naheen kiya?
Peecha karna tha.
Lekin kisi ne mujhe peeche se kuch maara aur main behosh hogayi.
Jab hosh aaya toh Lenny ja chuka tha,
aur Mick paise leke faraar hochuka tha.
Hamein kaise pata ke ye koi jaal naheen?
Agar Lenny chahta ke Flash marjaaye,
toh woh Mardon, Simmons, aur Bivolo
ko use maarne deta, yaad hai na?
- Haan, yaad hai. - Achi baat hai.
Toh tumhein ye bhi yaad hoga ke Lenny ne tum pe ehsaan kiya hai.
Ehsaan utaarne ka waqt aagaya hai, Flash.
Mujhe ye bilkul pasand naheen.
Haan, lekin daleel sahee hai iski.
Kya? Kam se kam baat toh sunlein.
Sahee?
Agar ham madad karna chahte bhi, toh hamein woh milega kaise?
Koi masla naheen.
Jab maine cold gun wapas banayi thi,
toh usmen tracker lagane ka waqt naheen tha,
toh maine usmein locate karne ke liye military technology istemaal ki.
Dekho, gun thermal imaging ki tarhan kaam karti hai,
bas garmi ki jagah,
woh thand ka signal talaash karti hai.
Arey, ye dekho.
Gun ki aakhri reading dikhrahi hai
5th and Hoyt par, 8 minute pehle.
Theek hai. Dekhte hain tum sach bolrahi ho ya jhoot.
Snart.
Barry.
Kya tum theek ho?
Kehsakte hain.
Theek hai.
Mujhe tumhein bachaane ke liye idhar bheja gaya hai.
Uski zaroorat naheen.
Tum ab jaasakte ho.
Dekho, Snart, agar ye log ye zabardasti karwarahe hain...
Main apni marzi ka maalik hoon.
Toh tumhari behen ko kyun lagraha hai ke tum aghwa hogaye ho?
Itna waqt kyun lagraha hai?
Phans gaya tha kaheen.
Tum aur bahaane.
Aray, ye dekho.
Mujhe naheen laga tha ke tum is qaabil hoge.
Shukriya, dad.
Chalo.
Ham schedule se peeche hain.
Woh kehte hain na...
Jaldi jiyoge, toh jaldi maroge.
Baat karo mujhse. Kya horaha hai?
Cisco! Snart ne mujh pe gun chalayi.
Uska jism jawaab deraha hai!
Garmi karni hogi.
Kya?
Suit. Kya horaha hai?
Tumhare suit ki taaron mein garmi.
Iska izada maine kiya tha
isi tarhan ke halaat ke liye.
Please batao ke ye kaam karraha hai.
Haan karraha hai, lekin Snart ja chuka hai,
aur Lisa ko bohot kuch samjhana hai ab hamein.
Toh, tumhara bhai aghwa naheen hua tha.
Tumhare abba ke saath lootne mein laga tha.
Kya?
Naheen, Lenny ye kabhi naheen karsakta.
Haan aise hi jaise
woh Flash ko apni gun se naheen maarega.
Tumhein yaqeen hai ke woh mera baap tha?
Haan yehi tha.
Lewis Snart.
Chori, musallah dakaiti,
hamla, hathiyaar ke saath hamla.
Yaqeen karo, Lenny uske saath kabhi kaam naheen karega.
Woh bura insaan hai.
Tum aur tumhara poora khandaan mujrim hain.
Ham tumhari kisi baat par bhi yaqeen kyun karein?
Mujrim hone ki wajah se ye daagh naheen mila.
Beti hote hue mila.
Ruko, main dekhta hoon.
Meri chhupne ki jagah milgayi tumhein.
Main idhar hi aati hoon
jab door jaana ho, saari cheezon se.
Pehli baar jab mere baap ne hamla kiya,
main 7 saal ki thi.
Doosri baar, 8 saal ki.
Tab mujhe pata chala ke haath se ziada bottle se takleef hoti hai.
Woh kehta tha ke hamein sabaq sikha raha hai.
Main shayad jaldi seekhne walon mein se naheen thi,
kyun ke sabaq pe sabaq milte rahe.
Mujhe maaf karna, Lisa.
Lenny ne meri parwarish ki.
Agar woh naheen hota toh mera pata naheen aur kya haal hota.
Haan haan, isse ziada kya bura haal hoga?
Maine ye naheen kaha.
Kehne ki zaroorat naheen thi.
Lekin yaqeen karo, isse bhi bura hosakta hai.
Aur dekho, haan woh ek baddimagh bhai hai,
lekin woh ek hi bhai hai mera.
Usne meri hifazat ki.
Ab meri baari hai.
Agar woh mere baap ke saath hai,
toh zaroor kisi bari museebat mein phansa hua hai.
Please.
Maloom karna hoga ke kya chalraha hai.
Hey, jaan.
Dad!
Aap yahan kya karrahe hain?
Apni favorite crime reporter se milne aaya hoon.
Dad!
Asal mein, kuch hai jiske baare mein baat karna chahta hoon.
Hey, Iris.
Tumhari tasveerein aur kahaani jald se jald chahyyen.
Mubarak ho, Detective.
Aapki beti ki kahani pehle safhe pe aagayi hai.
Kya?
Bohot khush hoon tumhare liye.
Thori si jalan hai, lekin koi baat naheen.
Thanks, Linda. Khush naseebi hai meri.
Naheen, ye iska barrappan hai.
Aapki beti kamaal hai.
Mujhe ye batane ki zaroorat naheen.
Toh, behtar hai tum kaam par wapas lagjaao.
Aapko mujhse koi baat naheen karni thi?
Baad mein, aisi koi jaldi naheen. Jaao, kamaal karo.
Theek hai.
Bohot jaldi maut se wapas aagaye, Barry?
Namak dena zara.
Girana mat. Bad shagooni hoti hai.
Lewis ke saath kaam kyun karrahe ho?
Lisa ne hamein bataya ke tum us se nafrat karte ho.
Maamlaat kuch...
pecheeda hain family ke saath,
jaisa tumhare saath hai, haina?
Mujhe batao kya chalraha hai.
Mujhe madad karne do.
Un logon ko bachaane mein waqt zaya mat karo
jo bachna hi naheen chahte.
Shayad ye bas tumhare baare mein hai hi naheen, acha?
Main shart laga sakta hoon ke jo tum donon karrahe ho,
usse masoom logon ko nuqsaan hoga.
Pareshan naheen ho, mujhe hamara samjhota yaad hai.
Tum mujhe akela chhordoge, aur main kisi ko marne naheen dunga.
Theek hai.
Tum ek mujrim ho, Snart,
lekin tumhare bhi usool hain.
Lekin aisa lagta hai ke Lewis ke naheen,
aur agar log mar bhi jaayein, toh use parwah naheen hogi.
Isiliye main naheen chhorr sakta ye.
Phir main sab ko batadunga ke Flash hai kaun.
Mujhe parwah naheen.
Main tum donon ko waise hi pakar lunga.
Haan, dekhte hain.
Dinner ke liye shukriya.
Iris ki maa zinda hai.
Maine tum sabse jhoot bola.
Kyun?
Mujhe laga tha ke mere paas aur koi chara naheen.
Francine ne itni saari ghaltiyan ki.
Har lehaaz se.
Pata naheen.
Ab lagta hai meri ek ghalti sabse kharab thi.
Dekho, Joe.
Maine tumhein taqreeban apni poori zindagi jaana hai,
aur mujhe pata hai tumhare paas hamesha koi wajah hoti hai
kisi bhi failse ke peeche.
Aur zahiri baat hai tum pareshan the
ke kaheen Iris bhi apni maa ki tarhan na banjaye.
Matlab, Snart ko dekho.
Woh mujrim isiliye hai kyunke uska baap Lewis tha.
Main bhi waisa hi hosakta tha.
Aray, kabhi naheen.
Haan, kyunke mere saath tum the.
Iris ke saath bhi.
Tumhein bas ispe yaqeen karna hai
aur use sach batana hai.
Aur agar use takleef hui?
Woh ab ek choti bachi naheen hai.
Us din tumhein use dekhna chahyye tha,
us report ke liye apni jaan jokham mein daal di.
Woh kuch bhi sambhaal sakti hai.
Main itne waqt se use jhoot bol raha hoon,
Mujhe dar hai woh mujhe naheen samjhegi, or maaf naheen karegi.
Main use khodunga.
Naheen, woh maaf kardegi.
Tumhein bas use ek mauqa dena hoga.
Ham 9 baje shru karenge.
Safaai ka amla us waqt hi aata hai
aur din wala staff jata hai.
Ham service wali lift se upar 27 manzil par jayenge.
27 se 29 manzil tak guards hain.
Agar ham sahee timing karein toh
araam se andar aur bahar jaasakte hain.
Aur agar timing kaam na kare?
Toh phir woh log salamat naheen honge
Lekin agar ham upar ki manzil se shru karein,
ek service lift hai jo...
Beta, tum aur main donon jaante hain
is dhande mein nuqsaan hota hai.
Rutenberg, tum technology sambhaal rahe ho.
Vault wale raste ka solution mila?
Abhi tak toh naheen.
Woh Draycon Systems wala keypad masla karega.
Theek. Aur tum?
Kya tum bhi mujhe mayoos karoge ya phir ye tumhari thandi bandook
lasers ke masle ka intezaam karegi?
Iska naam cold gun hai, aur haan,
mere paas lasers ka ek behtar ilaaj hai.
Tum apni gun ki wajah se hi idhar ho,
toh chup hojao, isse pehle ke...
Oh... mera sar!
Mera sar!
Aisa lagraha hai ke ye...
Mere bete se koi is tarhan baat naheen karsakta.
Koi bhi naheen.
Pareshani ki baat naheen sir, is baar aapka intezar kiya.
Haan, lekin maine khud thori chhan been karli.
Kuch ajeeb zaroor hai.
Sar kata hua hai.
Abhi bhi sar ke hisse talaash karrahe hain,
toh shanaakht karne mein waqt lagraha hai.
Sorry, mujhe laga kaan pe paer rakhdiya.
Naheen rakha, warna awaazein sunaai deteen.
Aray, naheen yaar.
Lagta naheen kisi aise hathiyaar se hua hai jiske baare mein main jaanti hoon,
aur main hathiyaaron ke baare mein jaanti hoon.
Haan, sahee kehrahi ho.
Gale ke aas paas ka gosht khurdara hai.
Aisa lagraha hai jaise sar phata hai.
Ek aisa meta-human jo sar phaar sakta hai, haina?
Zaroori naheen hai.
Thermite ke asaar hain.
Bomb ke asaar?
Lekin phir baaqi jism kyun naheen phata?
Pata naheen.
Nishana banne wala David Rutenberg hai,
security systems ka expert,
aur jaanne walon mein guess karo kaun hai.
- Lewis Snart. - Lewis Snart.
Iska Leonard Snart se talluq naheen hai?
Urf Captain Cold?
- Ye naheen bulao usko. - Theek hai.
- Uh, ek second. - Zaroor.
Idhar aao. Mujhe lagta hai ye banda Snart ke group ka hissa hai.
Toh Snart ne iske sar mein bomb rakha?
Naheen, Snart aisa naheen karega. Lekin uska baap zaroor karega.
Toh Lewis logon ko maar raha hai,
aur Snart abhi tak uske saath kaam karraha hai?
Us samjhote ka kya hua jo kiya tha tumne?
Shayad uske paas aur koi chaara naheen.
Toh tumhein lagta hai Lewis ne apne bete ke sar mein
bhi bomb daala hai, ye kaam karwane ke liye?
Snart phir bhi ye naheen karega.
Khud apne sar mein se bomb nikaal lega, agar naubat aayi.
Toh baat kuch aur hai jiski wajah se Snart karraha hai.
Snart ko bas apni behen ki parwah hai.
Mujhe laga ke tumhein bhook lagrahi hogi.
Acha laga jaan kar ke kisi bhi dunya mein
jaao, ek Big Belly Burger zaroor hoga.
Bohot bohot shukriya.
Lagta hai tum progress karrahe ho.
Bohot kam raftaar mein. Aur tez karna chahyye.
Tumhein apni raftaar yaad aati hai?
Haan, tajjub hai itni ziada.
Apni dunya mein wapas jaane ke baad kya karoge?
Pata naheen.
Ab lagta hai aadat daal leni chahyye ...
Normal hone ki?
Haan.
Do saal pehle, main bas ek scientist tha jo dunya ko bachaane
ki koshish karraha tha, heavy water ko purify karke,
residual taabkaari ke bagher.
Ehem kaam tha.
Haan, tha toh sahee.
Lekin Particle Accelerator ke phatne ke baad,
mujhe saal naheen lagte the kisi ko bachane ke liye, apni research ke zariye
main naashte se pehle hi kisi ko bacha sakta tha.
Aur sone se pehle tak 50 ko.
Woh jo aap mehsoos karte hain, us jaisa kuch naheen.
Tum log itni jangein larte aarhe ho,
ek ke baad doosri.
Mujhe naheen lagta Barry ke paas itna time raha hai,
ye mehsoos karne ke liye.
Superhero hona sirf tez hona naheen hota.
Iska matlab hota hai jis tarhan se madad hosake,
aur jahan bhi hosake.
Mujhe lagta hai Jay Garrick, physicist,
bhi utna hi madadgaar hai, jitna Jay Garrick superhero.
Shayad kuch ziada hi.
Pata hai kis cheez se speed cannon ziada jaldi bansakta hai?
Do izaafi haath.
Khaaskar ke aise haath jo kisi surgeon ka kaam karte hon.
Main?
Zaroor, agar tumhein lagta hai toh.
Hey, Caitlin?
Hamein tumhari abhi zaroorat hai idhar.
Sorry.
Oh, teri.
Kya?
Lisa, tumhari jild par thermite ke asaar hain.
Thermite?
Jaise barood?
Sirf barood naheen.
Bomb hai.
Jab tumhein behosh kiya gaya,
tumhare baap ne tumhein injection dediya hoga.
Hey, Dad, kya baat hai?
Aapka message aam dinon se ziada purasrar tha.
Jaan, tum betho idhar.
Dad, kya horaha hai?
Theek hai.
Jab main beat cop tha,
toh main aur mera saathi gasht par the,
aur phir radio pe ittela aayi.
Ek chhoti bachi ki call thi.
Usne kaha uski ammi ne kuch goliyan
aur woh uth naheen raheen.
Aur chhoti bachi ne pata diya.
Woh pata mera tha.
Jis waqt tak main pohoncha,
tumhari ammi behosh theen.
Sofe pe.
Aur kitchen mein choola jal raha tha.
Aur tum aag ke saamne khari hui thi
Aur agar main idhar naheen pohoncha hota toh...
- Lekin, meri ammi... - Tumhari ammi nashe ki aadi theen.
Aur is tarhan ki baat pehli baar naheen hui thi.
Francine ko maine ek doosre rehab mein daakhil karwaya,
aur kuch din baad,
woh wahan se jaachuki thi.
Maine usko har jagah dekha, lekin woh ek police wale ki biwi thi,
ghayab hona jaanti thi.
Mujhe ye
khayal naheen bhaata tha ke tum ye jaan kar bari ho
ke tumhein chhorr diya gaya tha.
Raat ko ye sochte hue sojaao
ke tum kaafi naheen thi apni ammi ke rukne ke liye,
ya tumhein koi chahta naheen tha.
Kyunke main tumhein chahta tha.
Maine tumhse be tahasha mohabbat ki.
Phir ham Barry ko le aaye,
aur maine uski takleef dekhi aur main...
mujhe ye yaqeen hogaya.
Ye yaqeen hogaya
ke maine sahee faisla liya.
Main tumhein ye bojh naheen deraha.
Kya matlab ke ammi chali gayeen? Main...
Mujhe...mujhe samajh naheen aaraha.
Mujhe samajh naheen aaraha. Aap mujhe kya batarahe hain?
Tumhari maa zinda hai.
Idhar Central City mein hai.
Tumse milna chahti hai.
Ab tak main yehi samjha...
Daddy, aapne ye bataya tha ke...
Haan, jaanta hoon.
Tumhein pehle batadena chahyye tha,
lekin mujhe sahee rasta naheen mila.
Jo ammi tumhein yaad theen...
Ek perfect maa, aur jo saari kahaniyan sunaayeen...
tumhare liye woh maa behtar thi,
aur mujhe pata tha Francine is tarhan ki naheen thi.
Woh bas tumhara dil tordeti.
Mujhe maaf karna.
Dad...
Koi baat naheen. Main samajh sakti hoon.
Aap mujhe mehfooz rakhna chahte the bas.
Micro-bomb casing banani paregi
kisi ferromagnetic madde se.
Agar tum magnet pakar ke rakhoge,
toh main ise kaatdungi.
Magnet neeche rakho!
Ye ek khatarnaak bomb hai.
Ye phat jayega agar
magnetic friction ya kisi oxidant se raabte mein aaye.
Ye kya baat karraha hai?
Hawa.
Agar bomb hawa mein agaya toh phat jayega.
Pareshan mat ho, Lisa.
Ham koi aur tareeqa nikaal lenge.
Scientific dimaaghon. Baat karsakte hain?
Agar Flash ki raftaar se nikaalne ki koshish kare?
Naheen, bohot jokham hai.
Main rasta nikaal lunga.
Bas thora sa waqt chahyye.
Hamein Lewis pe nazar rakhni hogi
tab tak tareeqa nikaalo bomb dispose karne ka.
Kaash hamein pata hota ke woh agli chori kiski aur kahan karne wala hai.
Shayad main unse ye baat nikalwa sakta hoon.
Tech wala banda marchuka hai,
toh unhein ek aur bande ki zaroorat hogi.
Main Lewis ke group mein ghuss jaunga.
Tum ek mujrim banke jaaoge?
Itna mushkil toh naheen lagta?
Ye milna julna purana hota jaraha hai.
Teesri baar shayad koi khushnaseebi hojaye.
Maine tumhein bola tha, mujhe bachane ke zaroorat naheen.
Lekin tumhari behen ko hai.
Mujhe pata hai Lisa mein bomb daal diya hai Lewis ne.
Lewis ne tumhein ye kaha ke woh use maardega
agar tumne uski madad naheen ki, haina?
Dekho, pareshaan mat ho.
Meri team bomb nikaalne ka tareeqa dhund rahi hai.
Mujhe ummed hai ke tumhari gun tayyar hai blast ke liye...
kyunke...
Ye kaun hai?
Lenny ne kaha ke use naya tech ka banda chahyye.
Kya haal chaal hai? Mera naam Sam hai...
Tum mujhe kehrahe ho ke ye larka
Draycon keypad ko khol sakta hai?
Maine Snart ki madad ki thi Kahndaq Dynasty Diamond churane mein
Central City Museum se, picchle saal.
Jo AmerTek Industries ke
Phase Three Suppression darwaze, aur Draycon XL-1218 keypad ke peeche tha.
Toh...
Iske bagher naheen hosakta tha.
Draycon mere baayen haath ka khel hai.
Chalo, Sam. Chalte hain.
Abhi?
Tumhein koi masla hai?
Naheen, khaer hai.
Oh, maza aane wala hai.
Chup raho aur mere peeche chalo.
Purane dinon ki tarhan.
Diamonds team ka game dekh rahe ho?
Haan Salamanders team tabah karrahi hai unhein.
IDs.
Kaunsi manzil pe jaarahe ho?
27.
Aray, ruke hue kyun hain?
Matlab, kya management ko bulwana hai
aur ye batana ke toilet mein paani kyun aaraha hai?
Hamare paas time kam hai, haina?
Haan, tum log jasakte ho.
Shukriya.
Game enjoy karna, logon.
Diamonds aaj naheen jeet sakte.
Aaj toh bilkul bhi naheen.
Ruko. Kuch suna?
Haan.
Do musallah guards hain.
Lagta hai tumhari timing ne kaam naheen kiya.
Haan, isiliye doosra plan hai.
Kyunke tumhein hamesha se ye chahyye tha.
Haan, lekin...
tumhari behen ne bhi mayoos kiya.
Tum log kya kehte ho ke kaam kiya jaaye?
Guards jachuke hain. Break par honge.
Haan, haan.
Acha, Sam.
Dikhao hamein kya karsakte ho.
Haan theek hai...
Tum log nazar rakho zara, aur main...
Bola tha Draycon mere baayein haath ka khel hai.
- Acha kaam kiya, Sam. - Haan.
Bara kaam karke chale jaana achi baat hai.
Maaf karna, Barry.
Iss cheez se mere saath kya karne waale ho?
Operating pressure 1,000 PSI se upar hai.
Ye micro-bomb bahar khench lega
tumhari gardan se, aur ismen daal dega
bas ek shot mein.
Bas ek jokham hai.
Ye khatarnaak bandook
meri gardan pe shoot karne ke alawa?
Gun mein compressed hawa hai.
Tum pe bharosa hai, Cisco.
Chalo bete. Mujhe fakhar mehsoos karwao.
Haan, jaise mujhe parwah hai.
Ha, ab kya?
Maine bataya tha mere paas behtar tareeqa hai.
Side pe hojao. Ek aur sabaq ka waqt hai.
Tumhare paas 125 seconds hain system ke defrost hone tak.
- Phir kya? - Siren bajenge.
Kaisa mehsoos karrahi ho?
Jaise ismen agar thora plastic hota toh behtar hota.
Mazaaq ki baat naheen.
Haan...
lekin jab tum muskurate ho toh mujhe acha lagta hai.
Chalo, tayyar ho?
Shoot karo mujhe, Cisco.
Flash!
Cisco, Lisa ka kya haal hai?
Uska hi kuch karraha hoon, dost!
Theek hai, woh bomb bahar nikaalo.
Dakaiti abhi chalrahi hai.
Waqt hogaya hai.
Yahan se nikalte hain.
Tum bas Iron Heights jaaoge, Lewis.
- Shart lagaoge? - Shart lagasakta hoon?
Shart naheen lagao. Ek minute do mujhe.
Mujhe ye batao, woh kaisa insaan hai
jo apni sagi beti mein bomb fit karta hai?
Ek intehaai ameer insaan.
Shoot karo ise, bete.
Isko maaro, warna apni behen ko kabhi naheen dekhsakoge.
Karo, Cisco.
Bomb aagaya bahar!
Lisa mehfooz hai!
Tum Flash ke saath kaam karrahe ho?
Mujhe laga tum us se nafrat karte ho?
Usse ziada tum se
nafrat karta hoon.
Lisa mehfooz thi.
Tumne aisa kyun kiya?
Isne meri behen ka dil tora.
Insaaf yehi tha ke main iska dil torun.
Picchli baar Iron Heights mein apne abba se milne aaya tha.
Haan, main bhi.
- Aur tumne phir bhi use maardala. - Woh haqdaar tha.
Ye hansne wali baat hai?
Naheen.
Hansi ki baat ye hai ke maine tumhara raaz jaan liya.
Aur woh raaz hai kya?
Tum apni behen ko mehfooz rakhne ke liye kuch bhi karsakte ho.
Acha, aur main bhi tumhara raaz jaanta hoon.
Ummed yehi hai ke main neend mein kuch na barbaraun.
Naheen bologe.
Aaj woh saabit hogaya jispar mujhe hamesha se yaqeen tha.
Tumhare andar achhai hai, Snart.
Aur bhale tum mere saamne isko mat maano,
lekin tumhare dil ka ek hissa zaroor hai jo ye maanta hai.
Apni maazi ko apna haal mat banane do.
Tumhare dil ka ek hissa
mujrim se kuch ziada banna chahta hai.
Toh main tumhari tarhan hero banjaaun, Barry?
Sila kya milta hai?
Bas waqt ki baat hai.
Aur tumhein idhar bohot waqt milne wala hai.
Jitna tum soch rahe ho utna naheen.
Milte hain phir.
Tumhein waqai lagta hai tendwa apne dhabbe badal lega?
Haan.
Shayad hamein meta-human wale wing mein muntaqil kardena chahyye ise.
Main Patty ko kehchuka hoon dastaawez banane ka.
Hey, tumhara shukriya kehna chahta tha
tumhare mashware ke liye.
Maine Iris ko batadiya.
Woh Francine se milegi.
Thora mushkil tha, lekin sahee tha.
Mujhe khushi hui. Aur koi baat naheen.
- Tum ache bete ho, Barry. - Mujhe pata hai.
Shukriya.
Ittefaaq hai tum idhar ho.
Hamein ek dusre se is tarhan takrana band karna hoga.
Haan, koi schedule hi banalete hain.
Theek hai, sahee, phir main
tumhare logon ko bulaleta hoon.
Dekho, masla yehi hai. Hamare paas log hain hi naheen.
Toh ham ye kaise karrahe hain?
Is tarhan. Mera number.
Tumhara yehi matlab tha, haina?
Haan, woh...
- Naheen. - Haan, main...
Naheen, matlab ye naheen tha.
Tumhein pata hai kya?
Asal mein main chahrahi thi ke tumhein number doon apna
taake agar koi case ke hawale se baat ho.
Tumhein pata hai, radio pe agar kabhi baat ho
toh naheen ho paati sahee.
Aur ye behtar hai usse.
Aur ham donon police mein hain,
- aur karkardagi zaroori hai. - Haan, hai toh sahee.
Haan...woh, main bhi yehi sochraha tha.
Oh, bohot khoob. Acha hai.
Chalo, milte hain phir.
Haan.
Mazaaq karrahi thi.
Theek hai. Shukriya.
Haan.
Toh, jarahi ho?
Haan, socha alvida karloon, aur shukriya kehdoon.
Haan, main naheen chaahunga kisi mein bomb rahe.
- Tum bhi naheen. - Bas ye baat naheen.
Tumne mera saath diya jab mein kamzor mehsoos karrahi thi.
Mujhe kamzor mehsoos karna acha naheen lagta.
Mere liye logon par aitebaar karna mushkil hota hai.
Maine tum par bharosa kiya.
Pata hai, shayad tum mere pehle asli dost ho.
Kya tum sach kehrahi ho?
Chalo, phir mulaqaat hogi, Cisco.
Milte hain phir, Golden Glider.
Ye hai Speed Cannon.
Dekho ise.
Logon, tumne ye waqai banadiya.
Mr. Garrick, main bohot impress hua hoon ye dekh ke, aur
meri tabyat nasaaz hone ke dauraan.
- Kya tumne test kiya hai ise? - Ab tak toh naheen.
Tum karna chaahoge?
Naheen, naheen, kyunke ab main
sehatyaab hochuka hoon,
- ye main karna chaahunga. - Oh, aap...
Behtreen!
- Tumne isko stabilize kaise kiya? - CFL Quark Matter.
Negative energy density ke saath positive surface pressure.
Kya zahanat hai!
Tumne CFL Quark Matter banaya?
Hamari dunya mein isko banane ka amal behtreen hai.
Dikhaunga kabhi.
Matlab, agle kuch minutes mein?
Haan, matlab waqt aagya hai.
- Mere ghar jaane ka waqt. - Abhi?
Matlab, abhi hamein madad chahyye hogi
tumhari, wahan se aane waalon ke maamle mein.
Zoom mere liye sabse ehem hai.
Mujhe ye maloom karna hoga ke woh kya karraha hai.
Aur usne meri raftaar kaise churaai.
Lekin tum ye yahan bhi karsakte ho,
aur tum agar wapas jaaoge,
toh ham tumse raabta naheen karsakenge
agar hamein madad chahyye ho toh...
Zoom ke hawale se, ya kuch aur.
Acha hoga agar tumhara thore thore waqt mein
dimaagh istemaal kiya jaaye,
aur chhalawe ke mashware.
Acha, jab Zoom ka kaam hojaye,
- tab main ghar wapas jaunga. - Sahee hai.
Achi baat hai, main shower, ek shave
aur thori dhoop pasand karunga.
Toh, milte hain phir.
Toh, Professor Stein, aap kaisa mehsoos karrahe hain?
Well, lagta hai
thora araam saari takleefein door kardeta hai.
Main, main, mehsoos...
- Professor? - Naheen, naheen, peeche.
Professor Stein! Professor Stein!
Kya aap mujhe sun sakte hain, Professor Stein?
Hua kya inhen? Firestorm ki tarhan hue,
lekin aag, neele rang ki thi?
Pata naheen. Ye theek naheen.
Hamein inhen stabilize karna hoga.